| Івуарыйскі канфлікт |
| --- |
| ✰ **Першая вайна** • «Аднарог» • Беларускае найміцтва • Ліна-Маркусі • Банк BCEAO • Аперацыя ААН • Лістапад 2004 года • Прэторыя • Уагадуга • Беспарадкі 2008 года • Украінская місія • Выбары 2010 года • **Другая вайна** • Верталётны скандал • Дуэкуэ • Абіджан |

**Прэзідэнцкія выбары ў Кот-д’Івуары 2010 года** прайшлі 31 кастрычніка (першы тур) і 28 лістапада (другі тур). Дадзеныя выбары сталі першымі ў краіне з 2000 года; іх правядзенне было першапачаткова запланавана на 2005 год, але некалькі разоў адкладалася з-за грамадзянскай вайны і цяжкасцяў у арганізацыі працэсу галасавання. Бяспеку на выбарах забяспечвалі міратворцы ААН (9,5 тысяч чалавек) і французскія салдаты. Назіральнікі ад Еўрапейскага Саюза прызналі выбары адпаведнымі дэмакратычным нормам, аднак негатыўна адгукнуліся аб павольнай працэдуры падліку галасоў.

У другі тур прайшлі дзеючы прэзідэнт Ларан Гбагбо, які карыстаўся падтрымкай на поўдні краіны, і лідар апазіцыі і былы прэм’ер-міністр Аласан Уатара, які карыстаўся падтрымкай насельніцтва паўночнай часткі краіны. 2 снежня 2010 года Незалежная выбарчая камісія (НІК) абвясціла папярэднія вынікі, паводле якіх Аласан Уатара перамог у другім туры, набраўшы 54% галасоў выбаршчыкаў. Аднак прэзідэнт канстытуцыйнага савета (КС) неадкладна абвясціў дадзеныя вынікі несапраўднымі, а на наступны дзень Канстытуцыйны савет абвясціў пераможцам Ларана Гбагбо. І Гбагбо, і Уатара абвясцілі сябе пераможцамі і прынеслі прэзідэнцкую прысягу. Гэтыя падзеі выклікалі палітычны крызіс у краіне.

Міжнародная супольнасць, уключаючы Арганізацыі Аб’яднаных Нацый, Афрыканскі саюз, Эканамічную супольнасць краін Заходняй Афрыкі, Еўрапейскі Саюз, ЗША і Францыю, выказала сваю падтрымку Уаттары і заклікала Гбагбо пакінуць пасаду. 18 снежня апошні загадаў міратворчым войскам пакінуць краіну. Аднак ААН адмовілася выконваць гэтае патрабаванне, а Савет Бяспекі арганізацыі падоўжыў мандат місіі ў Кот-д’Івуары да 30 чэрвеня 2011 года. Сусветны банк спыніў крэдытаванне краіны, акрамя таго на Гбагбо і яго прыхільнікаў наклалі абмежаванні па перамяшчэнню.

Зноскі
------

1. ↑  Второй тур президентских выборов пройдет в Кот-д'Ивуаре 21 ноября **(нявызн.)**.  РИА Новости. Архівавана з першакрыніцы 3 ліпеня 2012. Праверана 6 студзеня 2011.
2. 1 2  Избирком Кот-д'Ивуара опубликовал результаты президентских выборов **(нявызн.)**.  РИА Новости. Архівавана з першакрыніцы 3 ліпеня 2012. Праверана 6 студзеня 2011.
3. ↑  *Christophe Koffi.*. Ouattara named winner of I.Coast election (англ.). Архівавана з першакрыніцы 3 ліпеня 2012. Праверана 6 студзеня 2011.
4. ↑  Ivory Coast poll overturned: Gbagbo declared winner (англ.). Архівавана з першакрыніцы 3 ліпеня 2012. Праверана 6 студзеня 2011.
5. ↑  *David Smith.*. Ivory Coast: death squads on the rise as civil war looms (англ.).  The Guardian. Архівавана з першакрыніцы 3 ліпеня 2012. Праверана 6 студзеня 2011.
6. ↑  Ivory Coast’s Gbagbo defies world leaders (англ.). Архівавана з першакрыніцы 3 ліпеня 2012. Праверана 6 студзеня 2011.
7. ↑  BBC News - Gbagbo orders peacekeepers to leave Ivory Coast (англ.). Архівавана з першакрыніцы 3 ліпеня 2012. Праверана 6 студзеня 2011.
8. ↑  US eyes bigger UN force in Ivory Coast (англ.).  Washington Post. Архівавана з першакрыніцы 3 ліпеня 2012. Праверана 6 студзеня 2011.